Rad s djecom s posebnim obrazovnim potrebama

**Djeca s motoričkim oštećenjima, kroničnim bolestima i višestrukim teškoćama**

**Motorička oštećenja**

* Oštećenja, deformacije, funkcionalne i motoričke smetnje zbog kojih je potrebna zaštita i osposobljavanje za život i rad pod primjerenim uvjetima

**osnovne karakteristike:**

* različiti oblici i težina poremećaja pokreta i položaja tijela
* smanjena/onemogućena funkcija pojedinih dijelova tijela (najčešće ruku, nogu i kralježnice)
* nepostojanje dijelova tijela

**klasifikacija prema uzroku nastanka**

* oštećenja lokomotornog aparata
* oštećenja centralnog živčanog sustava
* oštećenja perifernog živčanog sustava
* oštećenja nastala kao posljedica kroničnih bolesti drugih sustava

**klasifikacija prema vremenu oštećenja**

* prenatalna
  + genetički, traume, bakterijske i virusne infekcije majke i ploda, metabolički – kronične bolesti majke, trovanja
* perinatalna
  + porođajne traume, hipoksije, hipebilirubemija, intrakranijalna krvarenja, prerano ili nestručno vođen porod
* postnatalna
  + infekcije, traume, tumori

**Oštećenja lokomotornog sustava**

* bolest ili povreda direktno zahvaća sastavne dijelove lokomotoričkog sustava kosti, zglobove i mišiće

**uzrokuju**

* slabost mišića kao pokretača,
* ograničenje kretnji zglobova (kontrakture)
* nepostojanje ili deformacije kostiju

**oblici:**

* iščašenje kuka, uvrnuto stopalo, prirođeni krivi vrat, deformacije kralješnice (kifoza, skolioza, lordoza)
* nedovoljno razvijen jedan ili više ekstremiteta
* nepostojanje jednog ili više ekstremiteta
* srasli prsti, patuljasti rast i sl.
* poremećaji metabolizma
* upale, tumor
* traume koje uzrokuju prijelome kostiju, zglobova, kralježnice
* cerebralna paraliza

**Cerebralna paraliza**

* grupa neprogresivnih, ali često promjenljivih sindroma motoričkog oštećenja uzrokovanih lezijama ili anomalijama mozga u ranom stadiju njegova razvoja
* podjela prema kliničkim simptomima: - podjela prema dijelu tijela koji je zahvaćen:
  + spasticitet
  + atetoza
  + ataksija
  + rigidnost
  + tremor
  + atonija
  + miješani tip
* dodatne smetnje: govora, vida, sluha, perceptivne smetnje, sniženo intelektualno funkcioniranje
  + mogu imati izravan utjecaj na: organizaciju, oblike i metode rada; prilagodbe odgojno-obrazovnih programa; potrebu uključivanja edukacijsko-rehabilitacijskih stručnjaka u odgoj i obrazovanje djeteta

**Oštećenja perifernog živčanog sustava**

* oštećenja leđne moždine i perifernih živaca
* uzroci: nasljedni faktori, različite bolesti, traume
* oblici: spina bifida, progresivna mišićna distrofija, spinalna distrofija, dječja paraliza

**Kronične bolesti drugih sustava**

* postojanje bolesti koja je trajnijeg karaktera, promjenjive težine i potrebe dugotrajnijeg liječenja
* promjenjivost zdravstvenog stanja tijekom godine i potrebe liječenja u bolnici ili kod kuće
* oblici: bolesti srca i krvožilnog sustava, bolesti probavnog sustava, bolesti mokraćnog sustava, bolesti dišnog sustava, bolesti žlijezda s unutrašnjim lučenjem

**Višestruka oštećenja**

* istovremeno postojanje više ozbiljnih teškoća (fizičke, kognitivne, komunikacijske)
* izraženost svih teškoća je iznimno ozbiljna i teška & sve zahtijevaju intenzivan i sveobuhvatan tretman

**Emocionalni razvoj djece s motoričkim oštećenjima, kroničnim bolestima i višestrukim teškoćama**

**Teškoće u emocionalnom i socijalnom razvoju**

|  |  |  |
| --- | --- | --- |
| svijest o različitosti u izgledu  objektivna ograničenja motoričkih funkcija  neprekidna tenzija zbog straha od neuspjeha  stalna nesigurnost i strah od odbacivanja | uzrokuju teškoće u emocionalnom i socijalnom razvoju: | emocionalna nestabilnost  osjećaj bespomoćnosti  stalna strepnja/strah  zlovolja, agresivnost  niska tolerancija na frustraciju  promjene u raspoloženju |

**Preporuke za poticanje emocionalnog i socijalnog razvoja**

* uvažavati djetetovo trenutno zdravstveno stanje
* sveobuhvatna dijagnostika razvojnih osobitosti djeteta
* razvijanje empatijskih odnosa i prihvaćanja od strane vršnjaka i njihovih roditelja
* podrška i pomoć da prihvate sebe, svoja ograničenja i kako se nositi s reakcijama sredine koje nisu uvijek prihvatljive
* izbjegavati reakcije samilosti i pretjeranog zaštićivanja
* pohvala za uspjeh i uključivanje u aktivnosti u kojima će učenik postići uspjeh

**Školovanje učenika s motoričkim oštećenjima, kroničnim bolestima i višestrukim teškoćama**

|  |  |  |
| --- | --- | --- |
| Učenici s motoričkim oštećenjima, kroničnim bolestima i višestrukim teškoćama | | |
| - težina teškoća zahtijeva individualizirani pristup |  | - težina teškoća zahtijeva posebne edukacijske i rehabilitacijske postupke |
| - potpuna ili djelomična integracija kad god je to moguće |  | - specijalizirane ustanove |

**Modeli potpore školovanju**

* mobilni tim
* osobni asistent
* produženi stručni postupak
* prilagodba programa
* Individualizirani postupci
* dodatna edukacija nastavnika
* potpora edukatora – rehabilitatora (defektologa)

**Prilagodbe**

* uređenje ustanove
  + pristupačnost škole (bez arhitektonskih barijera, osiguran prijevoz učenika)
  + opremljenost (prilagođenim namještajem, specifičnim didaktičkim i rehabilitacijskim sredstvima i pomagalima)
  + osigurati uvjete za pružanje specifične zdravstvene njege, zaštite i liječenja
* odgojno obrazovni program
  + izrada plana i programa rada usklađenog s individualnim mogućnostima djeteta
  + sadržaje rada i opterećenje svakodnevno prilagođavati mogućnostima djeteta